
VEILEDER
Fastsetting av lokal forskrift om tilskuddssatser til private barnehager
Dato: 02.07.2026
Utarbeidet av: KS og PBL
Versjonsnummer: 1.1.
1. Formål, målgruppe og virkeområde
Veilederen skal støtte kommunene i arbeidet med å utarbeide, sende på høring, behandle innspill, fastsette og kunngjøre lokal forskrift om satser for beregning av grunntilskudd (og ved behov ekstra grunntilskudd) til private barnehager. Veilederen omfatter også utarbeidelse av høringsdokument med dokumentasjon, høringsmøter, behandling av innspill og saksframlegg til politisk behandling.
Veilederen inneholder krav som kommunen SKAL følge og anbefalinger som kommunen BØR vurdere å følge. Videre er det etablert kontrollspørsmål til refleksjon i prosessen.
2. Rettslig ramme og hjemler (oversikt)
Kommunens forskriftsarbeid bygger særlig på:
barnehageloven §§ 19 og 19a (rett til tilskudd og beregningsregler)
finansieringsforskriften § 1 (kommunens plikt til å gi lokal forskrift om satser og frister for fastsetting)
forvaltningsloven kapittel VII (§§ 37–40): utredningsplikt og høring (§ 37) samt formkrav og kunngjøring (§ 38).
3. Prosess – faser med hjemler og ansvar (skal/bør)
Fase A: Utredning og beregning (beslutningsgrunnlag)
Skal:
· Sørge for at saken er så godt opplyst som mulig før forskriften fastsettes (utredningsplikt), jf. forvaltningsloven § 37.
· identifisere hvilke barnehagetyper kommunen har egne kommunale barnehager i (ordinær/familie/åpen), og dermed hvilke satser som faktisk må fastsettes lokalt?
· Kunne dokumentere beregningsgrunnlaget og beregningsvalgene som ligger til grunn for satsene (etterprøvbarhet).
· Avklare hvilket organ som sender saken på høring og treffer vedtak om lokal forskrift (jf. kommunens delegasjonsreglement). 
· Vurdere om det er behov for endringer i delegasjonsreglementet.
Bør:
· Bruke KS og PBL sin beregningsmodell som utgangspunkt for beregning og dokumentasjon.
· Gjennomføre intern kvalitetssikring (økonomi/regnskap og barnehage/jus) før høring.
Kontrollspørsmål (refleksjon):
· Har kommunen identifisert hvilke barnehagetyper kommunen har egne kommunale barnehager i (ordinær/familie/åpen), og dermed hvilke satser som faktisk må fastsettes lokalt?
· Er alle forutsetninger (regnskapsår, deflator, foreldrebetaling, korreksjoner) dokumentert og sporbare til regnskap/barnetall?
· Er det avklart om kommunen har holdt utgifter utenfor beregningen etter barnehageloven § 19a andre ledd (og dermed må fastsette satser for ekstra grunntilskudd)?
Fase B: Utkast til forskrift og høringspakke
Skal:
· Utarbeide forslag til lokal forskrift om satser, jf. finansieringsforskriften § 1.
· Utarbeide et høringsgrunnlag som gjør det mulig for berørte å gi meningsfulle innspill, jf. forvaltningsloven § 37.
Bør:
· Bruke forskriftsmalen (Vedlegg 5) og tilpasse den til kommunens situasjon (se kap. 4.3 for hva som typisk må tilpasses).
· Legge ved dokumentasjon basert på KS/PBLs beregningsmodell som vedlegg til høringsnotat/saksframlegg.
· Gjøre beregningene tilgjengelig i Excel-format for de som ønsker det
Kontrollspørsmål (refleksjon):
· Er alle klammefelt i forskriftsutkastet fylt ut (kommune, tilskuddsår, dato, beløp)?
· Er det tatt stilling til om delene om familiebarnehage/åpen barnehage/ekstra grunntilskudd skal være med i forskriften?
· Er henvisning til dokumentasjon av beregningen i forskriften knyttet til konkret dokument (høringsnotat/saksframlegg/vedlegg) som faktisk følger saken?
Fase C: Høring (inkl. høringsmøte ved behov)
Skal:
· Gi berørte offentlige og private institusjoner og organisasjoner anledning til å uttale seg før forskriften fastsettes, jf. forvaltningsloven § 37.
· Fastsette høringsfrist og beskrive hvordan uttalelser skal gis, jf. forvaltningsloven § 37.
· Ha en høringsperiode som gir nødvendig tid til tilbakemelding 
Bør:
· Publisere høringsdokumentene på kommunens nettsider for tilgjengelighet og åpenhet.
· Vurdere å gjennomføre høringsmøte eller informasjonsmøte for private eiere som supplement til den skriftlige høringen. Etablere dialog med private eiere om beregningsgrunnlaget og de valg kommunen har gjort. 
Kontrollspørsmål (refleksjon):
· Er høringsinstanslisten dekkende (alle private barnehager i kommunen, relevante organisasjoner og andre særlig berørte)?
· Har høringsinstansene fått tilgang til både forskriftsutkast og dokumentasjon av beregningene?
· Er det vurdert om det kan/bør gjennomføres høringsmøte/informasjonsmøte for private eiere og hvordan møtet eventuelt skal dokumenteres/referatføres?
· Er det etablert rutine for å journalføre og systematisere innspill (skriftlige og eventuelle muntlige)?
Fase D: Behandling av høringsinnspill
Skal:
· Vurdere innspillene slik at saken blir allsidig opplyst før vedtak, jf. forvaltningsloven § 37.
· Dokumentere vurderingene (hva som er fulgt/ikke fulgt og hvorfor) som del av saksgrunnlaget.
Bør:
· Bruke innspillmatrise (Vedlegg 3) for å sikre sporbarhet mellom innspill, vurdering og endringer i forskriftsutkastet.
Kontrollspørsmål (refleksjon):
· Er hvert innspill vurdert opp mot regelverk og beregningsgrunnlag (ikke bare referert)?
· Er endringer i satser/tekst i forskriften vurdert og dokumentert?
Fase E: Saksframlegg og politisk behandling
Skal:
· Legge saken frem for kommunestyret eller delegert organ med tilstrekkelig beslutningsgrunnlag, jf. forvaltningsloven § 37.
· Sørge for at forskriften oppfyller formkrav og kan kunngjøres, jf. forvaltningsloven § 38.
Bør:
· Bruke kommunens mal for saksframlegg eller forslag til slik mal i Vedlegg 4 og legge ved beregningsdokumentasjon basert på KS/PBL-modellen.
· Sikre at saksframlegget beskriver de viktigste beregningsvalgene (korreksjoner, forutsetninger, deflator, foreldrebetaling).
Kontrollspørsmål (refleksjon):
· Er politisk vedtakspunkt utformet slik at det faktisk fastsetter forskriften (inkl. Evt. vedlegg)?
· Er høringsoppsummering og vurderinger tilstrekkelig til at politisk nivå kan ta stilling?
· Er det tydelig i saksframlegget hva som følger av regelverk (må) og hva som er kommunens valg (kan/bør)?
Fase F: Vedtak, kunngjøring og oppfølging
Skal:
· Fastsette forskriften innen gjeldende frist fastsatt i finansieringsforskriften § 1 (for 2027 gjelder overgangsfrist 30. november 2026).
· Kunngjøre forskriften i Norsk Lovtidend og sørge for at den fremstår som forskrift, jf. forvaltningsloven § 38.
· Lokale forskrifter skal kunngjøres via https://lovdata.no/pro/fileupload/kunngjoring/  NB: Velg "Avdeling II (LTII)" for å kunngjøre forskrift etter barnehageloven.
Bør:
· Informere private barnehager om vedtatt forskrift og plan for enkeltvedtak om tilskudd (kommunikasjon/forutsigbarhet).
Kontrollspørsmål (refleksjon):
· Er forskriften kunngjort korrekt (rett avdeling, korrekt tittel, hjemmel og vedtaksorgan)?
· Er det etablert rutine for å bruke satsene i forskriften ved senere enkeltvedtak?
· Er dokumentasjon arkivert slik at beregningen kan etterprøves ved spørsmål eller tilsyn?
4. Kobling mellom KS/PBL-beregningsmodell og forskrift (praktisk veiledning)
KS og PBL anbefaler at kommunene benytter en felles beregningsmodell for beregning og dokumentasjon av satser for tilskudd til private barnehager. Modellen dekker grunntilskudd (§19a), pensjonstilskudd (§19b) og eiendomstilskudd (§19c), og angir at gule felter fylles inn. Det er kun grunntilskudd og eventuelt ekstra grunntilskudd som skal benyttes i forskriftsarbeidet. I arkfaner for økonomirapporter, bør alle korreksjoner være begrunnet for å sikre etterprøvbarhet.
4.1 Hva kommunen skal vise i dokumentasjonen
Skal:
· Fremlegge dokumentasjon som gjør beregningen etterprøvbar ved høring og politisk vedtak (jf. forvaltningsloven § 37).
· I forskriftens dokumentasjonspunkt vise til konkret dokumentasjon (saksframlegg/vedlegg) som er tilgjengelig.
Bør:
· Legge ved en utskrift/PDF fra beregningsmodellen som viser: forutsetninger, korrigerte regnskapsposter, beregnede satser 0–2 og 3–6 år, og eventuelle korreksjoner og satser for ekstra grunntilskudd. Det anbefales å gjøre beregningsmodellen i Excel-format tilgjengelig for de som ønsker dette for å kunne kontrollere beregningsgrunnlaget.
· Oppgi hvilken versjon/dato av beregningsmodellen som er brukt i saken (modellen oppdateres løpende).
4.2 Hvor resultatene fra modellen føres inn i forskriften
	I beregningsmodellen
	Resultat / nøkkeltall
	I forskriften

	«Selvkost og satser» (modellens satsberegning)
	Sats grunntilskudd per heltidsplass 0–2 og 3–6
	Forskriften § 2«Satser for grunntilskudd»: beløp fylles inn i feltene for barn 0–2 og 3–6

	«Korreksjoner §19» (dersom relevant)
	Korreksjon/ekstra grunntilskudd per heltidsplass 0–2 og 3–6
	Forskriften punkt om «Ekstra grunntilskudd»: beløp fylles inn per ordning/tiltak

	“Oppsett” (deflator/foreldrebetaling)
	Deflator og foreldrebetaling
	Omtales i saksframlegg/dokumentasjon; forskriftsmalen viser til at endringer i deflator og foreldrebetaling kan føre til justerte satser.
Deflator for tilskuddsåret er ikke kjent ved høring, må derfor endres før endelig vedtak (etter framlegg av statsbudsjett for tilskuddsåret). Eventuelle endringer i makspris må også korrigeres når disse er vedtatt. 


4.3 Typiske tilpasninger i forskriftsmalen (hva kommunen må ta stilling til)
· Fylle inn kommune, tilskuddsår og dato for vedtak.
· Fylle inn satser (beløp) i tabellene for relevante barnehagetyper.
· Ta inn/ta ut deler for familiebarnehager og åpne barnehager avhengig av om kommunen har beregningsgrunnlag og behov for slike satser.
· Ta inn/ta ut del om ekstra grunntilskudd avhengig av om kommunen har holdt utgifter utenfor beregningen etter barnehageloven § 19a andre ledd.
· Fylle inn hvor dokumentasjon av beregningen fremgår (for eksempel «saksframlegg datert …, vedlegg …»).


VEDLEGG
Vedlegg 1 – Høringsbrev (maltekst)
Til: [liste over høringsinstanser]
Fra: [kommune/etatsnavn]
Dato: [dato]
Høringsfrist: [dato]
Saksnr.: [saksnr.]

Høring – forslag til lokal forskrift om satser for beregning av grunntilskudd [og ekstra grunntilskudd] til private barnehager i [kommune] for tilskuddsåret [år].
Kommunen sender med dette forslag til lokal forskrift på høring. Høringen gjennomføres etter forvaltningsloven § 37. Forskriften fastsetter satser som skal benyttes ved beregning av grunntilskudd [og ekstra grunntilskudd] til private barnehager.

Høringsdokumenter:
Høringsnotat (Vedlegg 2)
Forskriftsutkast (Vedlegg 5 – forskriftsmal tilpasset)
Dokumentasjon av beregningene (utskrift fra KS/PBL-beregningsmodell, vedlegg til høringsnotatet)
Innspill sendes skriftlig til: [epost/portaladresse] innen høringsfristen. 
[Dersom kommunen inviterer til høringsmøte, vil det fremgå av høringsnotatet og/eller separat invitasjon.] 
Kontaktperson: [navn], [stilling], [telefon], [epost].


Vedlegg 2 – Høringsnotat (maltekst)
1. Sammendrag
2. Bakgrunn og formål
3. Rettslig grunnlag (hjemler)
4. Beregningsgrunnlag og metode (KS/PBL-beregningsmodell)
5. Forslag til satser (grunntilskudd)
6. Ekstra grunntilskudd (dersom aktuelt)
7. Spørsmål kommunen ønsker belyst i høringen
8. Hvordan innspill vil bli behandlet

1. Sammendrag
[Kort oppsummering av foreslåtte satser, eventuelt ekstra grunntilskudd, og hva kommunen ber om innspill på.]
2. Bakgrunn og formål
Formålet med forskriften er å fastsette satser som skal benyttes ved beregning av tilskudd til private barnehager i kommunen for tilskuddsåret [år].
3. Rettslig grunnlag (hjemler)
Kommunens plikt til å fastsette satser i lokal forskrift følger av finansieringsforskriften § 1. Høringen gjennomføres etter forvaltningsloven § 37. Forskriften må oppfylle formkrav og kunngjøringskrav etter forvaltningsloven § 38.
4. Beregningsgrunnlag og metode (KS/PBL-beregningsmodell)
Kommunen har benyttet KS og PBL sin beregningsmodell som grunnlag for beregning av satser og dokumentasjon. Vedlagt ligger utskrift fra modellen som viser forutsetninger, korrigerte regnskapsposter og beregnede satser per heltidsplass.
Her skriver kommunen inn oppsummering av valg, forutsetninger og korrigeringer som er foretatt i beregningsgrunnlaget. Dette kan for eksempel være beskrivelse av hvordan administrasjonskostnader er håndtert og definert, hvordan man har definert drift og investering i regnskapet, grunnlag for kostnadsføring av byggforsikring ol. 
Kommunen beskriver her eventuelle lokale avvik/tilpasninger fra modellens standardoppsett, og begrunnelse for dette.
5. Forslag til satser (grunntilskudd)
Tabell 1 – foreslåtte satser per heltidsplass (kr):
	Kategori
	0–2 år
	3–6 år

	Ordinære barnehager
	[kr]
	[kr]


Dersom kommunen fastsetter satser for familiebarnehager og/eller åpne barnehager, settes inn egne tabeller her.
6. Ekstra grunntilskudd (dersom aktuelt)
[Beskriv hvilke utgifter som er holdt utenfor beregningen etter barnehageloven § 19a andre ledd, og foreslåtte satser for ekstra grunntilskudd. Legg ved dokumentasjon.]
7.Spørsmål kommunen ønsker belyst i høringen
Er beregningsgrunnlaget og avgrensningene beskrevet tydelig nok til å kunne etterprøves?
Er det oppdaget feil i kommunens beregningsgrunnlag?
Dersom ekstra grunntilskudd: Er beskrivelsen av tiltak/ordninger og satser tilstrekkelig konkret og etterprøvbar?
8. Hvordan innspill vil bli behandlet
Kommunen vil systematisere innspill og vurdere dem i en innspillmatrise (Vedlegg 3). Oppsummering av innspill og kommunens vurderinger vil bli lagt frem i saksframlegget.


Vedlegg 3 – Oppsummering og vurdering av høringsinnspill (mal + veiledning)
Formål: sikre sporbarhet mellom innspill, kommunens vurdering og eventuelle endringer i forskriftsutkastet. Brukes som vedlegg til saksframlegg.
		Høringsinstans
	Innspill
	Kommunens vurdering (fakta/rett/metode)
	Konklusjon (endring/ikke endring)

	[navn]
	[innspill]
	[vurdering]
	[konklusjon]

	[navn]
	[innspill]
	[vurdering]
	[konklusjon]

	[navn]
	[innspill]
	[vurdering]
	[konklusjon]

	[navn]
	[innspill]
	[vurdering]
	[konklusjon]

	[navn]
	[innspill]
	[vurdering]
	[konklusjon]

	[navn]
	[innspill]
	[vurdering]
	[konklusjon]

	[navn]
	[innspill]
	[vurdering]
	[konklusjon]

	[navn]
	[innspill]
	[vurdering]
	[konklusjon]







Vedlegg 4 – Saksframlegg til politisk behandling (maltekst)
Sak: Fastsetting av lokal forskrift om satser for beregning av grunntilskudd [og ekstra grunntilskudd] til private barnehager i [kommune] for tilskuddsåret [år].
Behandlende organ: [kommunestyret/delegert organ]

1. Forslag til vedtak
1) [Kommunestyret/delegert organ] vedtar «Forskrift om satser …» som vedlagt (Vedlegg 5).
2) Forskriften kunngjøres i Norsk Lovtidend og trer i kraft [dato].
2. Bakgrunn
[Kort om hvorfor forskrift fastsettes for tilskuddsåret, og hovedlinjer i beregningen.]
3. Rettslig grunnlag
Plikt til forskrift om satser følger av finansieringsforskriften § 1. Høring er gjennomført etter forvaltningsloven § 37. Forskriften skal oppfylle formkrav og kunngjøringskrav etter forvaltningsloven § 38.
4. Beregningsgrunnlag og dokumentasjon
Kommunen har benyttet KS og PBL sin beregningsmodell som grunnlag for beregning og dokumentasjon. Vedlegg: utskrift fra beregningsmodellen (versjon/dato).
[Beskriv kort sentrale forutsetninger: regnskapsår, deflator, foreldrebetaling, korreksjoner, eventuelt ekstra grunntilskudd.]
5. Høring
[Oppgi hvem som ble hørt, høringsperiode/frister, og om høringsmøte ble gjennomført.]
6. Høringsinnspill og vurdering
Se Vedlegg 3 (innspillmatrise) for full oversikt. Hovedpunkter:
[Hovedpunkt 1]
[Hovedpunkt 2]
[Hovedpunkt 3]
7. Vurdering og anbefaling
[Kommunedirektørens vurdering av om forskriften bør vedtas som foreslått eller med endringer.]
8. Vedlegg
Vedlegg 5: Forskrift (forskriftsmal utfylt)
Vedlegg 2: Høringsnotat
Vedlegg 3: Innspillmatrise
Utskrift fra KS/PBL-beregningsmodell (versjon/dato)
Eventuelle øvrige vedlegg (forutsetninger, korreksjoner)


Vedlegg 5 – Forskriftsmal 
Kommunen tilpasser malen ved å fylle inn klammefelt og ved å ta inn/ta ut de delene som er relevante ut fra kommunens situasjon (familiebarnehage/åpen barnehage/ekstra grunntilskudd). Se kapittel 4.3 for typiske tilpasninger.
 
MAL FOR LOKAL FORSKRIFT v. 2.1 – 27.05.2026 
Forskrift om satser for beregning av grunntilskudd [og ekstra grunntilskudd] til private barnehager i [kommune] for [tilskuddsåret] 
 ***** 
Fastsatt av [kommunestyret/delegert organ] i [kommune] [dato] med hjemmel i  lov 17. juni 2005 nr. 64 om barnehager (barnehageloven)   §§ 19 og 19a og Forskrift 23. mars 2026 nr. 454 om finansiering av private barnehager (finansieringsforskriften) § 1 , jf. § 6 og [§ 17 første ledd og § 18 første ledd.]  
 
§ 1. Virkeområde og ikrafttredelse 
Forskriften fastsetter satser for beregning av grunntilskudd [og ekstra grunntilskudd] til private barnehager i [kommune] for tilskuddsåret  [årstall].  
Forskriften gjelder for private ordinære [familie-, og/eller åpne] barnehager i kommunen som har rett til tilskudd etter barnehageloven § 19, første og andre ledd. 
Forskriften trer i kraft [dato]. 
   
§ 2. Satser for grunntilskudd 
Ved beregning av grunntilskudd til private barnehager benyttes følgende satser per heltidsplass. 
Ordinære barnehager: 
Barn 0-2 år:				[Beløp] 
Barn 3-6 år:				[Beløp] 
  
Familiebarnehager 
Barn 0-2 år:				[Beløp]	 
Barn 3-6 år:				[Beløp] 
  
Åpne barnehager: 
Åpningstid 6-15 timer per uke:		[Beløp]  
Åpningstid 16 timer eller mer per uke:	[Beløp]  
 
 
§ 3. [Ekstra grunntilskudd] 
⚙    kun aktuell dersom kommunen har holdt utgifter utenfor beregningen av grunntilskuddet etter barnehageloven § 19a andre ledd (særlige driftsforutsetninger eller særlige behov i barnegruppen), og dermed har plikt til å gi ekstra grunntilskudd etter barnehageloven §19a, andre ledd, og finansieringsforskriften § 9. Hele paragrafen tas ut av forskriften dersom den ikke er aktuell. 
Kommunen har holdt utgifter utenfor beregningsgrunnlaget for grunntilskudd etter barnehageloven § 19a, andre ledd, og fastsetter derfor følgende satser per heltidsplass for ekstra grunntilskudd: 
	Ekstra grunntilskudd 
	Barn 0-2 år: 
	Barn 3-6 år 

	[ordning 1] 
	Beløp 
	Beløp 

	[ordning 2] 
	Beløp 
	Beløp 

	[ordning 3] 
	Beløp 
	Beløp 



Satsene er beregnet ut fra merutgiftene i de kommunale barnehagene som er holdt utenfor beregningen av satser for grunntilskudd, jf. barnehageloven § 19a, andre ledd, per heltidsplass. 
[Beskriv her hvilke utgifter som er holdt utenfor grunntilskuddet og begrunnelsen. En beskrivelse per tiltak/ordning som er holdt utenfor jf. tabellen over. Eks: «Kommunen har holdt utgifter til [tiltak] utenfor beregningen av grunntilskuddet fordi [begrunnelse]».] 
Private barnehager med tilsvarende særlige driftsforutsetninger eller behov i barnegruppa, vil ha rett til ekstra grunntilskudd jf. barnehageloven § 19a, andre ledd.  
Private barnehager skal opplyse om forhold som kan ha betydning for retten til ekstra grunntilskudd innen 15. desember i året før tilskuddsåret og ved endringer som kan ha betydning for retten i løpet av året, jf. Finansieringsforskriften § 5, tredje og femte ledd. 
  
§ 4. Beregningsgrunnlaget og forbehold om endringer 
Satsene er beregnet på grunnlag av det siste tilgjengelige kommuneregnskap som er regnskapsåret [2025]. 
For ordinære barnehager [og familiebarnehager] er satsene beregnet ut fra kommunens ordinære driftsutgifter i tilsvarende kommunale barnehager, med de fradragene og påslagene som følger av barnehageloven § 19a og finansieringsforskriften. 
[For åpne barnehager er satsene beregnet med utgangspunkt i kommunens driftsutgifter og kapitalkostnader per heltidsplass i tilsvarende kommunale åpne barnehager, med de fradragene og påslagene som følger av finansieringsforskriften § 18.] 
Foreldrebetaling for kommunale barnehager er trukket fra beregningsgrunnlaget.  
Satsgrunnlaget er indeksregulert med kommunal deflator (forventet pris- og lønnsvekst i kommunesektoren) 
Kommunen tar forbehold om at satsene kan justeres dersom: 
· Stortinget vedtar endringer i kommunal deflator  
· Stortinget vedtar endringer i maksimalpris for foreldrebetaling 
· kommunen vedtar lavere foreldrebetaling enn nasjonal maksimalpris 
· Nasjonale myndigheter vedtar endringer i lov og forskrift i løpet av tilskuddsåret som medfører endringer i beregninger av satser.

Eventuelle justeringer av satser på grunn av forhold nevnt over, foretas administrativt uten forhåndsvarsel jf. forvaltningsloven §37, fjerde ledd, bokstav c. Justerte satser formidles til private barnehager og forskrift oppdateres uten unødig opphold. 
§ 5. Dokumentasjon på beregningen 
Beregningen av satsene er gjort i samsvar med gjeldende regelverk og grunnlaget er synliggjort i [fyll inn hvor dette er dokumentert, f.eks. i saksframlegg].  
  
§ 6. Enkeltvedtak om kommunalt tilskudd 
Tilskuddet til den enkelte private barnehage fastsettes som enkeltvedtak etter barnehageloven §§ 19a-c, og finansieringsforskriftens § 3, med grunnlag i satsene fastsatt i denne forskriften


Vedlegg 6 – Tidslinje (planlegging)

Tidslinjen 9er en anbefalt planleggingsstøtte. Kommunen bør planlegge bakover fra frist for vedtak og kunngjøring, og sikre tilstrekkelig tid til høring og behandling av innspill.

